Wolga
D Wolga (russisch Волга, tatarisch Идел/İdel, mordwinisch Рав, tschuwaschisch , mari Юл,  Rha) isch e Fluss im öiropäische Däil vo Russland. Si isch öbbe 3530 km lang und dr lengsti und wasserriichsti Fluss in Öiropa und äine vo de lengste Flüss uf dr ganze Wält.

D Kwelle vo dr Wolga isch in de Waldaihööchene bi . Si fliesst zerst gege Oste, denn gege Süde dur die Ostöiropäischi Eebeni und mündet ei 28 m under em Meeresspiegel (Kronstädter Pegel) ins Kaspische Meer. Dr Hööchiunderschiid zwüsche dr Kwelle und dr Mündig isch 256 m.

D Wolga het öbbe 200 Nääbeflüss, in iirem Iizugsgebiet, wo 1,36 Millione km² grooss isch, git s im Ganze 151'000 Flüss, Bäch und zitwiiligu Wasserlöif. Am Underlauf z Wolgograd isch die middleri Abflussmängi 264 Milliarde m³ im Joor.

Über e Wolga-Ostsee-Kanal isch d Wolga in Richdig Weste mit dr Ostsee verbunde, über e Wissmeer-Ostsee-Kanal, wo vo däm Kanal gege Norde abzwigt, mit em Wisse Meer und eso au mit em Nordpolarmeer. Über e Wolga-Don-Kanal und dr Don, wo gege Weste fliesst, isch si mit em Schwarze Meer und em Middelmeer verbunde.

Fuessnoote

Litratuur 
 
 Tatjana Kuschtewskaja: Die Wolga. Geschichte und Geschichten von Moskau bis Astrachan. Berlin 2011

Weblingg 

 Die Wolga – Russlands Schicksalsstrom (PDF-Datei; 170 kB)

Geografii vo Russland
Fluss (Europa)